Sant Crapasio

Iste articlo ye sobre un mont en a sierra d'Alcubierre. Ta atros usos se veiga Sant Crapasio (desambigación).

Sant Crapasio (en castellano San Caprasio) ye un mont de 834 metros d'altaria d'a sierra d'Alcubierre, situau en a muga entre as provincias de Zaragoza y Uesca, en a comarca de Monegros.

 Descripción 
En a suya cima se troba a ermita de Sant Crapasio d'Alcubierre. En a redolada d'a ermita bi ha a-saberlas espelungas foratiadas en a roca que se feban serbir como eremitorios y que encara se conservan en l'actualidat. Una d'as espelungas fue utilizada como cubilar por o famoso bandido Cucaracha. Hue lo día perteneixen a la Chirmandat de Chesús que, d'alcuerdo con o concello de Farlet, las arregló y enampló pa realizar una capiella como puesto d'oración. Atras espelungas tamién fuoron habilitadas como sala de reunión, despensa y cubilar pa caminants y pa o retiro espritual.

D'atra man estió un punto estratechico mientres a Guerra civil espanyola, ya que os suyos monts son plenos de trincheras.

Vinclos externos
  En Mendikat.

Sant Crapasio
Sant Crapasio
Sant Crapasio
Sant Crapasio
Sant Crapasio
Categoría:Montanyas d'os Monegros